وجدان;صافي صافي (قطعات عليه حطات تيلي جنب وبقات واقفة متكية على الحيط معنقة تجاكيط و حاطة راسها عليه غمضات عينيها كانت غترخا وتطيح وهي تفيق بدات كتدور في عينيها حلات تجاكيطة لاحتها و لاحت الكسوة و تمات داخلة لدوش كتسب و تعاير حلات الرشاشة و تخشات تحتها باش تفيق وخا عينيها مسدودين مانعساتش بكري و عاد العيا ديال البارح كامل رجع عليها كتحس براسها فحال يلا كانت كتصارع دوشات و خرجات لاوية عليها فوطة نشفات راسها و لحمها دارت حليب وسبراي جبدات دوبياس بالحمر و بقات واقفة قدام الماريو كتشوف ,,غادين المطعم خاصها تبان بعقلها جبدات كسوة سميطات بالحمر طويلة و نازلة مامزيراش بزااف جاتها زوينة و انيقة في نفس الوقت لبسات سندالة في الباج جمعات شي زغيبات لور دارت قلم فوق عينيها رقيييق و ماسكارا دوزات قلم تحت عينيها بالغري مغلوق وعكر خوخي نوعها المفضل جات متووتزة يله اترش ريحتها وهو يصوني تيلي;الووو ,,هانا خارجة (قطعات و رشات ريحتها المعتادة جمعات داكشي لي غيخصها في الساك و نزلات مالقات تاشي حد في الدار تنهدات وخرجات لقات فواز راكب في سيارتو ,,ركبات حداه;السلام